stanford-oval/wikipedia huggingface dataset:
Poseidonios
Kirjoitukset > Matematiikka

Geometristen kirjoitusten lisäksi Poseidonios teki joitakin matemaattisia määrittelyjä, tai puki sanoiksi määrittelyt joillekin teknisille termeille, kuten 'teoreema' ja 'ongelma' ('probleema').
Kirjoitukset > Historia ja taktiikka

Poseidonios jatkoi teoksessaan Historiat Polybioksen Maailmanhistoriaa. Se sisälsi vuosien 146–88 eaa. väliset tapahtumat, ja käsitti 52 kirjaa. Se jatkoi kuvausta Rooman valtakunnan noususta ja laajentumisesta, jota hän itsekin tuki. Hän ei noudattanut Polybioksen ulkopuolista ja faktoihin pitäytynyttä kuvaustapaa, sillä hän näki kaikki tapahtumat ihmisten psykologisten ominaisuuksien aiheuttamina. Vaikka hän ymmärsikin ihmisten intohimot ja hulluuden, hän ei kuitenkaan pyydellyt anteeksi heidän puolestaan, vaan käytti kertojanlahjojaan niin, että ihmiset saattoivat joko hyväksyä tai tuomita tehdyt teot.
Roomalainen historioitsija Arrianos kommentoi Poseidonioksen sodankäynnin taktiikkaa käsittelevää teosta Sodankäynnin taide sanomalla, että se on kirjoitettu "asiantuntijoille". Tästä voi päätellä, että Poseidonioksella oli joko ensi käden tietoa sodan johtamisesta, tai sitten hän hyödynsi Pompeiukselta saamiaan tietoja.
Muut keksinnöt

Cicero mainitsee, että Poseidonios teki jonkinlaisen aurinkokunnan mallintaneen koneen. Se käsitti osoittimet Auringolle, Kuulle ja viidelle tunnetulle planeetalle. Tämä Poseidonioksen suunnittelema laite ajoittuu suunnilleen samaan aikaan Antikytheran koneen kanssa. Mikäli Antikytheran kone mallinsi koko aurinkokunnan, se voi ainakin teoriassa olla jopa sama laite.
Maine ja vaikutus

Vaikka hänen koristeltu ja retorinen kirjoitustyylinsä meni pois muodista pian hänen kuolemansa jälkeen, Poseidoniosta pidettiin arvossa hänen elämänsä aikana kirjallisten kykyjensä ja tyylinsä vuoksi. Hänen kirjoituksensa lähes kaikilta tieteen aloilta tekivät hänestä omana aikanaan maineikkaan henkilön koko kreikkalais-roomalaisessa maailmassa, ja hänen teoksiaan lainattiin laajalti. Niitä lainasivat muun muassa Cicero, Livius, Plutarkhos, Strabon (joka kutsui Poseidoniosta hänen aikansa oppineimmaksi filosofiksi), Kleomedes, Seneca, ja monet muut.
Poseidonios vaikuttaa liikkuneen vaivatta Rooman yläluokan piireissä toimiessaan Rhodoksen lähettiläänä. Hänet tunnettiin yhteyksistään myöhäistasavaltalaisen Rooman merkkihenkilöihin, kuten Ciceroon ja Pompeiukseen. Molemmat vierailivat hänen luonaan Rhodoksella. Cicero osallistui hänen luennoilleen noin vuonna 77 eaa., ja tämän jälkeen he olivat kirjeenvaihdossa. Teoksessaan De Finibus Cicero seurasi läheisesti Poseidonioksen esitystä Panaitioksen eettisistä opetuksista. Pompeiuksen Poseidonios tapasi toimiessaan lähettiläänä Roomassa. Tämän jälkeen Pompeius vieraili hänen luonaan Rhodoksella kahdesti, ensimmäisen kerran vuonna 66 eaa. kampanjoidessaan merirosvoja vastaan, ja toisen kerran vuonna 62 eaa. itäisellä sotaretkellään. Hän pyysi Poseidoniosta kirjoittamaan hänen elämäkertansa. Kunnioituksen osoituksena Pompeius laski fasces-kimppunsa ennen saapumistaan Poseidonioksen ovelle. Muita Poseidonioksen luona käyneitä roomalaisia olivat muun muassa Velleius, Cotta ja Lucilius.
Klaudios Ptolemaios oli suuresti vaikuttunut Poseidonioksen käyttämistä menetelmistä, joilla hän muun muassa korjasi valon taittumisen, kun se kulki tiheämmän ilman läpi lähellä horisonttia. Ptolemaios hyväksyi Poseidonioksen laskelmat maan ympärysmitasta Eratostheneen aiempien ja oikeampien tulosten sijaan, ja siitä seurasi, että niistä tuli yleisesti hyväksytyt tulokset seuraavan 1 500 vuoden ajaksi.
Poseidonios vahvisti keskisen ajan stoalaisuutta nykyaikaisilla tieteellisillä opeilla. Vuosisata myöhemmin Seneca viittasi Poseidoniokseen yhtenä niistä henkilöistä, jotka olivat antaneet kaikkein suurimman panoksen filosofialle. Hänen vaikutuksensa filosofisessa ajattelussa kesti keskiajalle. Sen voi havaita muun muassa Sudasta, massiivisesta bysanttilaisesta sanakirjasta.
Johonkin aikaan oppineet olivat havaitsevinaan Poseidonioksen vaikutusta lähes kaikissa hänen jälkeensä tulleissa kirjoittajissa, aiheesta tai aiheetta. Nykyään Poseidoniosta arvostetaan siitä, että hänellä oli tutkiva ja laaja-alainen mieli, ja vaikka kaikki hänen työnsä eivät olleet täysin omaperäisiä, hän yhdisti kaiken tiedon ja kaikki asiat syineen yhdeksi maailmankuvaksi yhdessä stoalaisen filosofian kanssa.
Aiheesta muualla

Kuvia tai muita tiedostoja aiheesta Poseidonios Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Posidonius
Antiikin filosofia  Stoalainen koulukunta
| --- | --- |
Varhaisstoa:  Zenon Kitionilainen  Dionysios  Ariston Khioslainen  Persaios  Kleanthes  Khrysippos  Herillos  Sfairos  Zenon Tarsoslainen  Diogenes Babylonialainen  Krates Malloslainen  Antipatros Tarsoslainen  Apollodoros 
Keskistoa:  Panaitios  Dardanos  Mnesarkhos  Hekaton  Polemon Ilionlainen  Poseidonios  Iason Nysalainen  Diodotos  Antipatros Tyroslainen, vanhempi  Antipatros Tyroslainen, nuorempi  Geminos  Athenodoros Kananalainen 
Myöhäisstoa:  Attalus  Seneca  Eufrates  Epiktetos  Lucius Annaeus Cornutus  Musonius Rufus  Athenodoros Kordylion  Junius Rusticus  Hierokles  Sekstos Khaironeialainen  Marcus Aurelius 
Käännös suomeksi
Bauhiniat

| Bauhiniat |
| --- | --- |
 Kirjobauhinia (Bauhinia variegata)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Fabales
Heimo::  Hernekasvit Fabaceae
Alaheimo::  Caesalpinioideae
Suku::  Bauhiniat Bauhinia  L.
Katso myös
   Bauhiniat Wikispeciesissä   Bauhiniat Commonsissa 
Infobox OKNimi-testi OK: 
Bauhiniat eli perhospuut (Bauhinia) on hernekasvien (Fabaceae) heimon alaheimoon Caesalpinioideae kuuluva puuvartiskasvien suku. Suvussa on noin 195 lajia, joita esiintyy Amerikan, Afrikan, Aasian ja Australian lämpimillä alueilla.
Lajeja

hongkonginbauhinia (Bauhinia blakeana)
tikasbauhinia (Bauhinia guianensis)
punabauhinia (Bauhinia purpurea)
kellobauhinia (Bauhinia tomentosa)
kirjobauhinia (Bauhinia variegata)
rusobauhinia (Bauhinia galpinii)
valkobauhinia (Bauhinia natalensis)
Bauhinioita voidaan pitää huonekasveina.
Aiheesta muualla

Finto: Kassu – Kasvien suomenkieliset nimet: Bauhiniat (Bauhinia)
Suomen Lajitietokeskus: Bauhiniat – Bauhinia
ITIS: Bauhinia (englanniksi)
United States Department of Agriculture (USDA): Bauhinia (englanniksi)
Flora of China: Bauhinia (englanniksi)
Pherobase: Floral volatiles of Genus Bauhinia (englanniksi)
| --- | --- |
Taksonitunnisteet:  Wikidata: Q287313  Wikispecies: Bauhinia  APDB: 188584  APNI: 112155  CoL: 9CK4T  EoL: 39939313  EPPO: 1BAUG  FloraBase: 21520  FNA: 103634  FoAO2: Bauhinia  FoC: 103634  GBIF: 2952935  GRIN: 1337  iNaturalist: 68226  IPNI: 21795-1  IRMNG: 1273414  ITIS: 26490  NCBI: 3805  NZOR: 1d8cadb9-56fe-46e4-985e-4e7824952403  Open Tree of Life: 560314  PLANTS: BAUHI  POWO: urn:lsid:ipni.org:names:327181-2  Tropicos: 40025598  WFO: wfo-4000004242
Baht

| Baht |
| --- | --- |
 Thaimaan 1:n bahtin kolikko kääntöpuolelta.
ISO 4217 -koodi:  THB (nro. 764)
Keskuspankki:  Thaimaan pankki
Symboli:  ฿
Käyttäjät:   Thaimaa
Inflaatio:  1,0%
Jaettava yksikkö:  satang
Baht (thaiksi บาท) (symboli ฿, valuuttakoodi ISO 4217 THB) on Thaimaan virallinen rahayksikkö, joka jakaantuu sataan satangiin (thaiksi สตางค์). Thaimaan pankki (Bank of Thailand, thaiksi ธนาคารแห่งประเทศไทย ) laskee liikkeelle baht-määräiset setelirahat ja kolikot.
Baht on myös vanha painoyksikkö, jota käytetään edelleen kultasepänliikkeissä unssin tapaan, ja se vastaa 15,244 grammaa.
Historia > Aika ennen bahtia

Alun perin Siamissa käytettiin maksuvälineenä hopeatangoista leikattuja paloja, joista käytettiin nimitystä ngön paduang. Bowringin sopimuksen jälkeen 1855 maassa alkoivat kiertää maksuvälineenä myös ulkomaiset kolikot. Tämä sopimus solmittiin Siamin ja Britannian hallitusten välillä, ja sen tarkoituksena oli helpottaa länsivaltojen kaupankäyntiä alueella antamalla tietyille länsikauppiaille erityisoikeuksia. Samaan aikaan muut Kaakkois-Aasian maat olivat joutumassa siirtomaaherruuden alaisiksi, mikä oli Siaminkin kaavailtu kohtalo. Näitä maksuvälineitä olivat muun muassa meksikolaiset, perulaiset, hollantilaiset ja kiinalaiset metallirahat. Rama IV:n aikana 1860 kuninkaalliseen palatsiin perustettiin rahapaja, joka löi ensimmäiset siamilaiset metallirahat. Näitä rahoja kutsuttiin nimellä pae.
Historia > Bahtin alkuperä

Sana baht tarkoitti alun perin 15 grammaa vastaavaa painoyksikköä, ja bahtin arvo oli vuoteen 1902 asti sidottu 15 grammaan hopeaa. Vuoteen 1897 asti baht jaettiin kahdeksaan fuangiin, joista kukin edelleen kahdeksaan attiin. Nykyinen metrinen järjestelmä (1 baht = 100 satangia) otettiin käyttöön kuningas Rama V:n hallituskaudella. Vuonna 1902 painettiin ensimmäiset valtiovarainministeriön julkaisemat baht-määräiset setelirahat. Bahtista käytettiin kuitenkin pitkään 1940-luvulle asti muissa kielissä nimeä tical. Thaiksi rahayksikkö on aina ollut baht.
Historia > Ulkomaiset pankit

Aivan ensimmäiset paperirahat Thaimaassa olivat yksityisten kansainvälisten kauppapankkien hovin luvalla painamia. Syynä moiseen oli metallirahojen vajaus ja ratkaisu oli tarkoitettu vain väliaikaiseksi.
Maassa oli seuraavat kolme pankkia, joille oli myönnetty setelinanto-oikeus:
Hongkong & Shanghai Banking Corporation (1889) laski liikkeelle seuraavat nimellisarvot: 1, 5, 10, 40, 80, 100 ja 400 ticalia.
Chartered Bank of India, Australia & China (1898) julkaisi seuraavat nimellisarvot: 1, 5, 10, 20, 40, 80 ja 400 ticalia.
Banque de L'Indo-Chine (1899) painoi seuraavat nimellisarvot: 5, 20, 80 ja 100 ticalia.
Ensimmäinen paikallinen pankki, Siam Commercial Bank (ธนาคารไทยพาณิชย์ ), aloitti toimintansa vuonna 1906 ja Bank of Thailand vasta 1942. Aikakausi 1800-luvun lopusta 1900-luvun alkuun oli Siamissa suuren taloudellisen kehityksen aikaa. Valtio kiirehti ottamaan talouden omiin käsiinsä kehittämällä rahaliikennettä ja pankkijärjestelmää, jottei maa joutuisi ulkovaltojen talutusnuoraan.
Historia > Setelipainot

Thaimaan setelit tehtiin ennen ulkomailla. Seuraavat tahot painoivat seteleitä: brittiläinen Thomas de la Rue, saksalainen Giesecke & Devrient Co, yhdysvaltalainen Tudor Press Inc. ja japanilainen Japanese Government Printing Bureau. Toisen maailmansodan aikana Thaimaassa tehtiin yrityksiä painaa omia seteleitä, mutta jälki oli huonolaatuista. Vuonna 1969 avattiin Thaimaan pankin setelipaino, jonka painamasta sarjasta "Series 11" lähtien setelit ovat olleet kotoista tekoa.
Historia > Pörssiromahdus 1997

Thai-baht oli pitkään sidottu Yhdysvaltain dollarin kurssiin, mutta vuonna 1997 baht päästettiin kellumaan, minkä vanavedessä seurasi pörssiromahdus ja lamakausi, joka levisi koko Aasiaan. Ennen romahdusta kurssi oli ollut noin 25 bahtia dollaria kohti – sen jälkeen jopa 55 bahtia dollaria kohti tammikuussa 1998. Viime aikoina kurssi on vakiintunut 32 bahtin tienoille.
Nykyisin liikkeessä olevat rahat > Metallirahat

Thaimaassa on nykyään käytössä seuraavat kolikot:
1, 5, 10 satangia (alumiinia, vain pankkikäytössä)
25, 50 satangia (messinkiä)
1 baht (kuparinikkeliä)
2 bahtia (kuparinikkeliä)
5 bahtia (kuparinikkeliä)
10 bahtia (kaksoismetalliraha: messinkiä ja kuparinikkeliä)
Kaikissa kolikoissa on etupuolella kuningas Rama IX:n profiilikuva. Metallirahoissa on vain thaikielistä tekstiä. Kaikissa lukee kuninkaan ja valtion nimi: ภูมิพลอดุลยเดช รัชกาลที่ ๙ ประเทศไทย. Vain nimellisarvo on painettu Thain numeroin. Kääntöpuolella on seuraavat aiheet (kaikki buddhalaisia temppeleitä):
Wat Mahathat (25 satangia)
Wat Doi Suthep (50 satangia)
Wat Phra Kaeo (1 baht)
Wat Saket (2 bahtia)
Wat Benchamabophit (5 bahtia)
Wat Arun (10 bahtia)
25 satangin rahaa (1/4 bahtia) kutsutaan nimellä salyng (thaiksi สลึง). Satangin rahoja tapaa enää käytännössä joissakin supermarket-ketjuissa vaihtorahana (kuten Foodland). Monissa paikoissa niitä ei edes huolita maksuvälineeksi laisinkaan. Kymmenen bahtin kolikosta on lyöty jo yli 40 erilaista juhlaversiota, joita tapaa liikkeessä käyttörahana tavanomaisen rahan rinnalla.
10 bahtin kolikko muistuttaa kooltaan ja väreiltään kahden euron kolikkoa. Niitä käytetään joskus huijauksena kahden euron kolikkoina alhaisemman arvonsa takia.
Nykyisin liikkeessä olevat rahat > Setelirahat

Thaimaassa on nykyään käytössä seuraavat paperirahat (kaikki "Series 15"):
Kaikissa seteleissä on arvopuolella kuningas Rama IX:n kuva. Setelirahoissakaan ei lue mitään länsimaisilla aakkosilla - vain nimellisarvo länsimaiden sekä thain numeroin. Thaiksi seteleissä lukee: รัฐบาลไทย ธนบัตรเป็นเงินที่ชำระหนี้ได้ตามกฎหมาย (Thaimaan hallitus - tämä seteli on käypää rahaa lain mukaisesti). Taustapuolen aiheet ovat seuraavat (kaikki Chakri-dynastian kuninkaita):
Kuningas Rama V:n ratsastajapatsas - 10 bahtia (Seteli on pois käytöstä)
Kuningas Rama VIII (Ananda Mahidol) - 20 bahtia
Kuningas Rama IV (Mongkut) - 50 bahtia
Kuningas Rama V (Chulalongkorn) - 100 bahtia
Kuningas Rama III (Nangklao) - 500 bahtia
Kuningas Rama IX (Bhumibol Adulyadej) - 1000 bahtia
20 bahtin setelistä on kierrossa vielä yleisesti sarjaan "Series 12" kuuluvia rahoja, jossa taustapuolella on kuningas Taksinin patsas. 50 bahtin setelistä on olemassa neljä versiota, joista kaksi on tehty polymeeristä (muovista). Seteli julkaistiin 1996 kuninkaan 50-vuotisen hallituskauden kunniaksi ja sen valmistus lopetettiin 2004. Viimeisimmässä painoksessa on palattu paperin käyttöön. Hiljattain 100, 500 ja 1000 bahtin seteleihin on lisätty turvaominaisuuksia ja tehty muitakin pieniä muutoksia.
Turvallisuuden parantamiseksi Bank of Thailand aikoo julkaista uuden päivitetyn setelisarjan "Series 16". Kuninkaan henkilökultin vuoksi Thaimaan laki kieltää astumasta kadulle pudonneiden kolikoiden ja seteleiden päälle, koska kyseistä toimintaa pidetään majesteettirikoksena.
Juhlarahat

Thaimaassa on hyvin yleistä painaa juhlaseteleitä varsinkin kuninkaan tasavuotisjuhlien kunniaksi. Nykyisen kuninkaan aikana on laskettu liikkeeseen ainakin seuraavat juhlapaperirahat:
Kuningas täyttää 60 vuotta - 60 bahtia (1987)
Kuningas 50 vuotta valtaistuimella - 500 bahtia polymeeri (1996)
Kuninkaan kultahäät - 50 bahtia ja 500 000 bahtia (2000)
Kuningatar täyttää 72 vuotta - 100 bahtia (2004)
Kuningas 60 vuotta vallassa - 60 bahtia (2006)
Myös valtion laitoksien kunniaksi on laskettu juhlarahoja paperimuodossa, kuten:
25 vuotta Thaimaan pankin setelipainon vihkimisestä - 10 bahtia lisäpainatus (1994)
100 vuotta valtionpankin baht-määräisten setelien ensipainoksesta - 100 bahtia (2002)
Suomen rahapajan baht-lyönnit

Kymmenen bahtin kaksoismetalliraha painettiin alun perin Suomen Rahapajassa 1988. Yhden bahtin nimellisarvoisia kolikkoja on lyöty Suomessa vanhoista kymmenen ja viidenkymmenen pennin rahoista, koska metallin koostumus on sama .
Kirjallisuutta

Somchai Saeng-Ngern: Thai Banknotes Catalogue (คู่มือธนบัตรไทย), ISBN 974-92803-1-8
Albert Pick: Standard Catalog of World Paper Money, s. 992–995. Krause Publications / Battenberg Verlag München, 3. painos, 1980. ISBN 0-87341-052-1.
Aiheesta muualla

Thaimaan pankin viralliset sivut
Liikkeessä olevat setelirahat
10 bahtin metallirahan juhlalyönnit (Arkistoitu – Internet Archive)
Polymer Banknotes of the World Thailand
A Brief History of Money By Jeff Powell
Thaimaan valtionvarainministeriön maksujaosto
| Tämänhetkiset THB-vaihtokurssit |
| --- | --- |
XE.com:sta:: AUD CAD CHF EUR GBP HKD JPY USD
OANDA.com:sta:: AUD CAD CHF EUR GBP HKD JPY USD
| n k Aasian rahayksiköt |
| --- | --- |
Etelä:  Bangladeshin taka  Bhutanin ngultrum  Intian rupia  Malediivien rufiyaa  Nepalin rupia  Pakistanin rupia  Sri Lankan rupia 
Itä:  Hongkongin dollari  Japanin jeni  Kiinan yuan  Etelä-Korean won  Macaon pataca  Mongolian tugrug  Pohjois-Korean won  Taiwanin dollari 
Kaakkois:  Brunein dollari  Filippiinien peso  Indonesian rupia  Kambodžan riel  Laosin kip   Malesian ringgit  Myanmarin kyat  Singaporen dollari  Yhdysvaltain dollari (Itä-Timor) 
Keski:  Kazakstanin tenge  Kirgisian som  Tadžikistanin somoni  Thaimaan baht  Turkmenistanin manat  Uzbekistanin som  Vietnamin đồng 
Länsi:  Afganistanin afgaani  Arabiemiraattien dirhami  Armenian dram  Azerbaidžanin manat  Bahrainin dinaari  Euro ( Kypros)  Georgian lari  Iranin rial  Irakin dinaari  Uusi Israelin sekeli  Jemenin rial  Jordanian dinaari  Kuwaitin dinaari  Libanonin punta  Omanin rial  Qatarin rial  Saudi-Arabian rial  Syyrian punta  Turkin liira  Venäjän rupla
Barysau

| Barysau (Барысаў, Бори́сов) Borisov |
| --- | --- |
 Keskusaukio.
 lippu
 Barysau
 Koordinaatit: 54°13′28″N, 28°0′44″E 
Valtio:   Valko-Venäjä
Alue:  Minskin alue
Kirjallinen maininta:  1102
Pinta-ala:  
 – Kokonaispinta-ala:  45,97 km²
Korkeus:  145–205 m
Väkiluku (10/2009):  147 371
Aikavyöhyke:  UTC+3
Postinumero:  222511–222526 
Suuntanumero(t):  +375-177  (ulkomailta)  8-0177  (maan sisäinen)
 
 borisov.minsk-region.by/en 
Infobox OKVirheellinen NIMI-arvo: 
Barysau (valkoven. Барысаў, IPA: [baˈrɨsau̯]) eli Borisov (ven. Бори́сов; puol. Borysów) on teollisuuskaupunki ja hallintopiirin keskus Valko-Venäjällä Minskin alueella. Lokakuun 2009 väestönlaskennan mukaan kaupungissa asui 147 371 ja ympäröivän maaseudun sisältävässä hallintopiirissä 188 142 ihmistä. Barysau on Valko-Venäjän yhdeksänneksi suurin kaupunki ja sijaitsee maanteitse 75 kilometriä maan pääkaupungin Minskin koillispuolella Berezinajoen yläjuoksulla..
Historiaa

Kaupunki mainitaan kirjallisissa lähteissä ensimmäisen kerran vuonna 1102. Saksalaiset ovat miehittäneet Barysaun kahdesti: vuosina 1918–1920 ja 1941–1944. Jälkimmäisellä kerralla yli 33 000 ihmistä surmattiin kuolemanleireillä kaupungin ympäristössä.
Liikenneyhteyksiä

Valko-Venäjän läpi moottoritienä kulkeva Varsova–Brest–Minsk–Orša–Moskova-valtatie M1 (E30) sivuaa Barysauta kaupungin eteläpuolella. Vuonna 1871 Brestistä Moskovaan kulkeva rautatie rakennettiin kulkemaan Barysaun kautta. Nykyisin tämä Minsk–Orša-rata haarautuu Oršan jälkeen Vitsebskin kautta Pietariin ja Smolenskin kautta Moskovaan johtaviksi radoiksi. Minskin lähiliikenteen junat pysähtyvät useilla piirin asemilla ja seisakkeilla. Vesireiteistä merkittävin on Berezinajoen ammattiliikenteelle navigoitavalla osuudella Barysausta alaspäin.
Kulttuuri ja liikunta

Barysau on jalkapalloseura FK BATEn kotikaupunki.
Ylösnousemuksen kirkko (1874).
Katolinen Pyhän Neitsyt Marian syntymälle omistettu kirkko.
Kaupungin stadion ilmakuvassa.
UEFA:n Champions-liigan karsintaottelua BATE–Makedonia.
Aiheesta muualla

Kuvia tai muita tiedostoja aiheesta Barysau Wikimedia Commonsissa
Lyhyt kuvaus kaupungista (BYcity.org) (englanniksi)
Kaupunkikartta (BYcity.org) (venäjäksi)
Katukartta kaupunkiin (tgt.ru) (Arkistoitu – Internet Archive) (venäjäksi)
Wikimapia karttalinkki kaupunkiin, kohteiden selitykset pääosin (englanniksi) tai (venäjäksi)
Минское отделение Белорусской железной дороги - Выберите станцию -  Minskin lähijunien sivusto reitteineen ja aikatauluineen - Barysaun aseman aikataulut (Valko-Venäjän rautateiden Minskin osasto) (venäjäksi)
Valko-Venäjän juna-aikatauluja (Arkistoitu – Internet Archive) (venäjäksi)
Valokuvia kaupungista razima.org (englanniksi)
Borisov City -kaupunkiportaali borisovcity.net (venäjäksi)
Elektronnyi Borisov -kaupunkiportaali (Arkistoitu – Internet Archive) borisov-e.info  (venäjäksi)
Joonas Kemppainen

| Joonas Kemppainen |
| --- | --- |

Henkilötiedot
Syntynyt: 7. huhtikuuta 1988 (ikä 36) Kajaani, Suomi
Kansalaisuus:   Suomi
Jääkiekkoilija
Lempinimi:  Kepu, Kirurgi
Pelipaikka:  keskushyökkääjä
Maila:  vasen
Pituus:  188 cm
Paino:  100 kg
Pelinumero:  23
Pelaajaura
Pääsarjaura:  2006–2024
Seurat:  Ässät (SML) HPK (SML) Kärpät (SML) Boston Bruins (NHL) Providence Bruins (AHL) Sibir Novosibirsk (KHL) Salavat Julajev Ufa (KHL) SKA Pietari (KHL)
Joonas Kemppainen (s. 7. huhtikuuta 1988 Kajaani) on suomalainen uransa lopettanut jääkiekkoilija. Hän oli pelipaikaltaan keskushyökkääjä.'
Kemppainen pelasi 11 kauden ajan SM-liigassa Ässissä, HPK:ssa ja Kärpissä yhteensä 577 runkosarjaottelua tehden 222 tehopistettä, ja 80 pudotuspeliottelua tehden 42 tehopistettä. Hän pelasi 44 NHL-ottelua Boston Bruinsissa kaudella 2015–2016, jonka jälkeen vietti kuusi kautta KHL:ssä Sibir Novosibirskissa, Salavat Julajev Ufassa ja SKA Pietarissa. Hän palasi Kärppiin vielä kahdeksi kaudeksi, kunnes päätti pelaajauransa vuonna 2024. Kemppainen voitti Kärpissä kaksi Suomen-mestaruutta.
Maajoukkuetasolla Kemppainen edusti Suomea MM-kilpailuissa vuonna 2015 ja 2017 sekä olympialaisissa 2018.
Ura > Seuraura > Uran alku

Joonas Kemppaisen kasvattajaseura on Kajaanin Hokki. Hän pelasi kaudella 2003–2004 seuran C-nuorissa, jossa Kemppainen teki yli kolme pistettä per peli-tahdilla 22 ottelussa tehot 33+34=67. Hän, puolustaja Eetu Heikkinen sekä hyökkääjä Vesa Jyrkkä siirtyivät Porin Ässien B-nuoriin kaudeksi 2004–2005 Ässien silloisen toimitusjohtajan Juhani Tammisen houkuttelemina. Kemppainen nostettiin seuran SM-liigarinkiin jo kaudeksi 2005–2006. Hän pelasi kautensa kuitenkin pääasiassa Ässien A-nuorissa. Kemppainen vahvisti myös seuran B-nuoria, jossa hän voitti kauden päätteeksi SM-hopeaa.
Kemppainen teki huhtikuussa 2006 Ässien kanssa kaksivuotisen SM-liigasopimuksen. Hän teki liigadebyyttinsä kauden 2006–2007 kolmannella kierroksella 19. syyskuuta 2006 vieraissa JYPiä vastaan. Kemppaisen liigauran avausmaali syntyi 24. lokakuuta 2006 vieraissa Hämeenlinnan Pallokerhoa vastaan. Kaikkiaan hän pelasi tulokaskaudellaan 43 runkosarjaottelua tehopistein 1+3=4. Kemppainen pelasi kauden aikana miesten pelejä myös kolmen Mestis-ottelun verran Suomen alle 20-vuotiaiden maajoukkueessa. Hän pelasi osan kaudestaan myös Ässien A-nuorissa. Kemppainen ei onnistunut vakiinnuttamaan pelipaikkaansa Ässien SM-liigajoukkueessa, jossa hän pelasi kaudella 2007–2008 22 runkosarjaottelua tehopistein 1+1=2. Hän pelasi kauden aikana myös Mestistä yhteensä 13 ottelua alle 20-vuotiaiden maajoukkueessa sekä Mikkelin Jukureissa, jonne Ässät lainasi Kemppaisen yhdessä Sakari Salmisen kanssa marraskuussa 2007. Kaksikko haki Jukureista pelituntumaa myös antaakseen näyttöjä alle 20-vuotiaiden MM-kilpailuihin. Ässät tiedotti helmikuussa 2008, että Kemppainen on kieltäytynyt allekirjoittamasta jatkosopimusta seuran kanssa. Hän pelasi loppukauden ainoastaan seuran A-nuorissa, jossa Kemppainen voitti SM-hopeaa.
Ura > Seuraura > Hämeenlinnan Pallokerho 2008–2010

Kaudeksi 2008–2009 Kemppainen siirtyi kaksivuotisella sopimuksella Hämeenlinnan Pallokerhoon. Joukkuetta valmensi hänelle nuorten maajoukkueesta tuttu Jukka Rautakorpi. HPK:n apuvalmentajana toimineen Pasi Arvosen mukaan Rautakorpi opetti Kemppaisen huippu-urheilijan elämäntavoille ruokailuista, levosta ja harjoittelusta lähtien sekä opetti hänet puolustamaan suurella alivoimavastuulla. Kemppaisen mukaan Rautakorpi opetti hänelle ammattilaisurheilijan vaatimustason. Kemppainen onnistui murtautumaan HPK:ssa SM-liigaan ja hän pelasi kaudella 2008–2009 54 runkosarjaottelua tehopistein 7+15=22 sekä kuusi playoff-ottelua tehden yhden maalin. Seuraavalla kaudella 2009–2010 Kemppainen teki runkosarjassa 26 tehopistettä. Hän voitti kauden päätteeksi SM-hopeaa.